A BIZOTTSÁG 446/2007/EK RENDELETE
(2007. április 23.)
az egyes szarvasmarhafélék árának reprezentatív közösségi piacokon történő felmérése tekintetében az 1254/1999/EK tanácsi rendelet részletes alkalmazási szabályainak megállapításáról szóló 2273/2002/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 41. cikkére,
mivel:
(1)
A 2273/2002/EK bizottsági rendelet (2) a különböző szarvasmarha-kategóriákra vonatkozóan rendelkezéseket állapít meg az árak jegyzéséről a tagállamok reprezentatív piacain. Az egyes kategóriák tekintetében az árak felméréséhez nyújtandó információkra vonatkozó részletes szabályokat a rendelet mellékletei írják elő.
(2)
Írország kérésére a 2273/2002/EK rendelet I. és II. mellékletét az említett tagállamban a szarvasmarhák értékesítésének fejleményei fényében részben felül kell vizsgálni annak biztosítása érdekében, hogy az árak felmérése továbbra is a reprezentatív piacokon alapuljon.
(3)
A 2273/2002/EK rendeletet ennek megfelelően módosítani kell.
(4)
Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 2273/2002/EK rendelet a következőképpen módosul:
1.
Az I. melléklet E részének 1. pontja helyébe a következő lép:
„1. Reprezentatív piacok
Legalább 2 piac”
2.
A II. melléklet D részének 1. pontja helyébe a következő lép:
„1. Reprezentatív piacok
Legalább 2 piac”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. április 23-án.